ইরানের প্রদেশসমূহ
১৯৫০ সাল অবধি ইরান ১২টি প্রদেশে বিভক্ত ছিল: আর্দালান, আজারবাইজান, বালুচিস্তান, ফারস, জিলান, আরাক-ই-আজম, খোরাসান, খুজেস্তান, কেরমান, লারেস্তান, লোরেস্তান এবং মাজান্দারান। ১৯৫০ সালে ইরানকে ১০টি প্রদেশে এবং তার অধীনে অনেকগুলো গভর্নরেটে ভাগ করা হয়: গিলান; মাজান্দারান; পূর্ব আজারবাইজান; পশ্চিম আজারবাইজান; কের্মানশাহ; খুজেস্তান; ফার্স; কের্মান; খোরাসান; ইসফাহান। ১৯৬০ হতে ১৯৮১ সাল পর্যন্ত এক এক করে অনেকগুলো গভর্নরেটকে প্রদেশে উন্নীত করা হয়। সর্বশেষ ২০০৪ সালে তৎকালীন সর্ববৃহৎ খোরাসান প্রদেশকে তিন ভাগে ভাগ করে তিনটি নতুন প্রদেশ সৃষ্টি করা হয়।
সৌদি আরবের প্রশাসনিক অঞ্চল
সৌদি আরবে ১৩টি অঞ্চল বা প্রদেশ (; "মানাতিক ইদারিয়াহ", প্রচলিত উচ্চারণ: منطقة إدارية; "মানতাকাহ ইরাদিয়া") রয়েছে। প্রত্যেকটি অঞ্চল বা প্রদেশ গভর্নরেটর (; "মুহাফাজাত", প্রচলিত উচ্চারণ: محافظة; "মুহাফাজা") এ বিভক্ত এবং আঞ্চলিক বা প্রাদেশিক রাজধানী ("আমানাহ") সমূহ মেয়র ("আমিন") দ্বারা পরিচালিত। গভর্নরেটরগুলো আরও উপ-গভর্নরেটর ("মারাকিজ", প্রচলিত উচ্চারণ: "মারকাজ") এ বিভক্ত।